
Ambasadorul Rusiei la București îi face 
“fripturiști” pe generalii și politicienii români: 
Isterizează populaţia cu războiul, pentru ca ei să 
obţină noi funcţii bine plătite 

Ambasadorul Federaţiei Ruse la Bucureşti, Valeri Kuzmin, spune că interviul 
acordat de şeful Statului Major al Apărării, generalul Gheorghiţă Vlad, în care 


avertiza că populaţia României trebuie să fie pregătită pentru eventualitatea unui 
război se înscrie în seria declaraţiilor de acest gen pe care le fac diverşi omologi 
de-ai săi la presiunea liderilor politici, care caută să promoveze o „isterie militar” 
Ambasadorul dă asigurări că Rusia nu este o ameninţare la adresa României, da, 
pe de altă parte, spune că a atras atenţia Bucureştiului în privinţa ajutorului militar 
pentru Ucraina, iar „nişte consecinţe trebuie prevăzute”. 


„Ce a spus generalul Gheorghiţă Vlad în interviul acordat presei reprezintă o afacere 
internă a României. El pleacă de la premisa că cineva ameninţă România din afară şi 
destul de transparent arată cu degetul spre Rusia. Rusia nu reprezintă nicio 
ameninţare la adresa României. Dar de îndată ce România invită şi mai multe trupe, 
se declară îngrijorată de serviciul militar, atunci sigur că nişte consecinţe trebuie 
prevăzute. Vorbim în mod deschis despre ele, dar în niciun caz nu căutam război”, a 
declarat miercuri, într-un briefing de presă, ambasadorul Federaţiei Ruse la 
Bucureşti, Valeri Kuzmin. 


„În ceea ce priveşte detaliile, sigur, nu este treaba mea să le comentez. Altfel, ce aţi 
găsit aşa de interesant, aşa de surprinzător în interviul domnului Vlad Gheorghiţă? A 
fost un interviu obişnuit. V-am dat exemple similare (cu oficiali militari — n.r.) din 
Cehia, Polonia, Estonia, Lituania — toate încurajează un fel de isterie militară şi sunt 
împinse şi rostogolite de liderii politici. Sigur, ei (comandanții militari — n.r.) îşi fac 
treaba aşa cum ştiu ei mai bine pentru funcţia şi îndatoririle pe care le au”, a adăugat 
ambasadorul rus. 


El a mai spus că acei lideri occidentali, politicieni, membri ai Parlamentului European, 
militari care fac declaraţii despre ameninţarea rusă urmăresc ca după retragerea din 
activitate sau după încheierea mandatului să obţină poziţii bine plătite la conducerea 
unor corporaţii industriale militare, diferite fundaţii, think-tank-uri, centre de analiză 
şi studii strategice. 


Pe de altă parte, Kuzmin a spus că în cursul anului nu o dată partea rusă a atras 
atenţia autorităţilor române că „este inadmisibilă asistenţa militară persistentă 
acordată regimului criminal neonazist de la Kiev. Eforturile noastre au vizat 
avertizarea autorităţilor române că eventuala folosire a avioanelor americane de 
luptă de pe teritoriul românesc în viitoare operaţiuni militare — acele avioane ar urma 
să fie date Kievului în curând, chiar au apărut ştiri recente că unele dintre ele deja au 
fost desfăşurate în Ucraina — împotriva populaţiei sau a forţelor armate ruse, acest 


fapt va fi considerat de Rusia drept o implicare directă în conflictul ucrainean”, a 
punctat reprezentantul diplomatic al Federaţiei Ruse la Bucureşti. 


El a mai spus că „fără participarea Rusiei nu poate fi imaginată o arhitectură de 
securitate europeană” şi susţine că pregătirile militare pe care le fac ţările 
occidentale, din „perspectiva mai amplă, a arhitecturii de securitate şi stabilitate 
europeană, sunt activităţi în detrimentul consolidării reale a unor astfel de 


perspective”. 


La acest punct, ambasadorul şi-a amintit de o „frumoasă remarcă” a şefului său, 
ministrul rus de externe Serghei Lavrov, pe care întâmplător o avea tipărită pe o 
foaie aflată printre hărtiile cu care a venit la briefingul de presă şi, găsind-o, a citit 
declaraţia completă, tradusă în engleză. Era vorba despre ceea ce Serghei Lavrov a 
numit, într-un interviu acordat presei ruse de stat, la sfârşitul anului trecut, 
„mentalitatea insulară a Statelor Unite”: 


„Americanii sunt oameni foarte cinici. Au dezvoltat ceea ce se numeşte uneori o 
mentalitate insulară, la fel ca Marea Britanie. Majoritatea coloniştilor care s-au mutat 
în America au fost britanici. Aceştia au eradicat triburile indigene şi i-au forţat pe 
supraviețuitori să se retragă în rezervaţii. Această mentalitate insulară este întărită de 
ideea ca nimeni din jurul lor să nu reprezinte o ameninţare serioasă la adresa 
securităţii, cu excepţia amenințărilor pe care ei înşişi le creează. Ei au sentimentul că 
lucrurile sunt în regulă acasă, peste ocean, şi că pot profita de situaţiile incerte. 
Aşadar, planul este de a crea confuzie şi de a profita de pe urma ei. A început în 
Vietnam. Au vrut ca acea ţară să devină o democraţie capitalistă în loc de un stat 
comunist. Au urmat Irakul şi Libia. Toată lumea este conştientă de acest lucru. Serbia 
este pe buzele tuturor. Acelaşi lucru este valabil şi pentru Ucraina”, a declarat Lavrov 
în interviul de la sfârşitul anului. 


„Din nefericire, ţările europene, ale căror economii au suferit lovituri puternice ca 
rezultat al acestei noi aventuri militare a Statelor Unite în Ucraina, în care întreaga 
NATO s-a trezit implicată şi în care întreaga competitivitate a pieţei globale a suferit 
pierderi grele, sunt acum în poziţia de a le fi solicitat tot mai mult şi mai mult ajutor 
militar pentru regimul neonazist — menit pieirii — de la Kiev”, a explicat ambasadorul 
Valeri Kuzmin. „Preşedintele nostru a explicat calm şi serios: noi mergem să eradicăm 
definitiv şi ferm neonazismul, pentru că experienţele noastre anterioare ne-au adus 
la această convingere. Această treabă trebuie făcută”, a spus el. 

Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Claudiu Târziu declară că AUR și-a asumat reintroducerea serviciului militar, prin înrolare voluntară și 
instituirea unui Program naţional de pregătire militară 


AUR solicită BNR-ului echilibru în gestionarea masei monetare în anul electoral 
AUR a depus o plângere la Parchetul General pe numele președintelui Klaus lohannis 


În spatele ţepei luate în contractul cu Pfizer, Marcel Boloș justifică creșterea cu 50% a salariilor 
pentru 10 angajaţi din Ministerul de Finanţe 


Dan Trifu, mâna dreaptă a lui Nicușor Dan, 
acuzat de înșelăciune! Omul lui Nicușor, 
implicat în escrocherii de milioane 


Composesoratul Merișor, istoria unui jaf 
nepedepsit de organele statului — defrișări 
ilegale de pădure, delapidare, gestiune 
frauduloasă, uz de fals și fals în înscrisuri sub 
semnătură privată 


Rechinii Pandemiei: Marius Bostan, securist Primăria Filiași, grup infracțional organizat de 
veros implicat direct în jafurile din pandemie — tip familial. Dolj, patria mafiei PSD 
contracte de 34,5 milioane de euro cu statul 

Fermierii, furioși pentru că plata subvenţiilor întârzie nejustificat de mult. PSD și PNL își 
bat joc de agricultori 

Caravana Medicală AUR, bucuria românilor uitaţi de stat 

Gușă: Comasările alegerilor indică nu doar că Simion și AUR sunt în ascensiune! 


O 10 minute în urmă 


VIDEO LIVE: Protest AUR în Capitală! "Nu omorâţi democraţia!” 

Președintele lohannis s-a adresat unei săli goale la Strasbourg 

